
 “АЕЦ КОЗЛОДУЙ”ЕАД, гр. Козлодуй
България, тел. 0973 7 35 30, факс 0973 7 60 27


ИНФОРМАЦИОННО СЪОБЩЕНИЕ
	


ОТНОСНО: Провеждане на пазарна консултация на основание чл. 44 от ЗОП за предоставяне на индикативни предложения с предмет: “Доставка на система за вихровотоков контрол, ултразвуков контрол, поставяне и демонтиране на механични тапи на топлообменните тръби на парогенератори тип ПГВ-1000М ”

Уважаеми дами и господа,
Във връзка с постъпили въпроси “АЕЦ Козлодуй” ЕАД удължава срока за набиране на индикативни предложения до 09.10.2026г и прави следните разяснения:
I. Въпрос:
	Необходимо е да бъде предоставен детайлен чертеж на парогенератора в съответния напречен разрез, който да съдържа пълното оразмеряване, всички отстояния от фланеца на колектора на ПГ и ясно обозначени заваръчни шевове, подлежащи на проверка.
I. Отговор:
	Отстоянието на завареното съединение от фланеца е около 1600 мм.
II. Въпрос:
	Въз основа на предоставения чертеж, ще се определи минималното и максималното позициониране на сондите с фазирана решетка, необходимо за провеждането на ултразвуков контрол.
	II. Отговор:
	Няма изискване в техническото задание осезателните за работа да са с фазирана решетка.

III. Въпрос:
Размерите на заваръчните шевове са необходими за определяне на обхвата на зона на термично влияние (ЗТВ). Дебелината на наплавката и конфигурацията на корена са от особено значение за дефиниране на параметрите на контрола и осигуряване на пълно ултразвуково покритие.
III. Отговор:
Общата дебелината на завареното съединение е около 90 мм, наплавката е около 9 мм.

IV. Въпрос:
Следва се обърне специално внимание на страната на „горещ колектор“, включително на максимално възможните разстояния. Тази информация е от съществено значение за проектирането и позиционирането на защитния чадър, което ни позволява да спазим съответните изисквания и да гарантираме целостта на компонентите и сигурността на зоната за НСП по време на контрола. В тази връзка е необходимо да осигурите и данни за нормативния стандарт, на чието основание се изисква ултразвуков контрол, заедно с критериите за приемливост, които трябва да се прилагат при оценката на резултатите от проведения контрол.

IV. Отговор:
Ултразвуковият контрол се извършва по ГОСТ 50.05.02-2022.
Оценка се извършва по НП-084-15.

V.  Въпрос:
Необходимо е да бъде предоставена техническа документация.

	V.  Отговор:
АЕЦ Козлодуй ЕАД провежда пазарни консултации с цел подготовката за възлагане на обществена поръчка и определяне на прогнозна стойност. Детайлен чертеж на парогенератора и заварените съединения, подлежащи на контрол се предоставят след подписване на договор за изпълнение и декларация за конфиденциалност.


	„АЕЦ Козлодуй“ ЕАД информира всички потенциални изпълнители, че пазарните консултации се провеждат на основание чл. 44 от ЗОП. В тази връзка всички въпроси възникнали по време на подготовката на индикативното предложение се изпращат на                                                              e-mail: commercial@npp.bg в рамките на посочените срокове. 

Цялата информация, разменена по повод проведените пазарни консултации, се публикувана в профила на купувача.
	
	Външни организации могат провеждат презентации като изпратят искане на електронната поща публикувана на интернет сайта на дружеството.

